**იცოდე შენი უფლებები - პოსტერების კონკურსი**

**გაეროს ადამიანის უფლებათა უმაღლესი კომისრის ოფისი (UN OHCHR) სამხრეთ კავკასიაში დამწყები და პროფესიონალი დიზაინერებისთვის** აცხადებს **პოსტერების კონკურსს** თემაზე - **იცოდე შენი უფლებები.**

**კონკურსში მონაწილეობით -** შეგიძლიათჩაერთოთ OHCHR-ის საინფორმაციო კამპანიაში და თქვენი წვლილი შეიტანოთ საქართველოში ადამიანის უფლებების შესახებ საზოგადოების ცნობიერების გაზრდის პროცესში.

**ვის შეუძლია მონაწილეობის მიღება?**

* ნებისმიერ დიზაინერს როგორც პროფესიონალს, ასევე მოყვარულს;
* მსურველთა მონაწილეობა ასაკის და საცხოვრებელი ადგილის მიხედვით არ არის შეზღუდული.

**როგორ შეგიძლია მონაწილეობის მიღება?**

* **მონაწილემ უნდა მოამზადოს და გამოგვიგზავნოს პოსტერი, რომელიც ეხება ადამიანის უფლებების საყოველთაო დეკლარაციის 30 მუხლიდან ერთ-ერთს** [(გაეცანით დეკლარაციაში მოცემულ მუხლებს აქ](https://www.ohchr.org/EN/UDHR/Documents/UDHR_Translations/geo.pdf)**);**
* **პოსტერი მკაფიო/საინტერესო ილუსტრაციებით უნდა გადმოსცემდეს დეკლარაციის რომელიმე მუხლის (ადამიანის ერთ-ერთი უფლების) შინაარს;**
* მნიშვნელოვანია პოსტერი იყოს ინფორმაციული ხასიათის და არ შეიცავდეს შეურაცმყოფელ ელემენტებს;
* საკონკურსო ნაშრომი მომზადებული უნდა იყოს ინდივიდის მიერ. ჯგუფური ნაშრომები კონკურსში არ მიიღება;
* ყველა პოსტერი უნდა იყოს დიზაინერის ორიგინალი ნამუშევარი;
* ერთ მონაწილეს შეუძლია გამოაგზვანოს რამდენიმე საკონკურსო ნაშრომი, თუმცა ყველა სხვადასხვა თემაზე (წინააღმდეგ შემთხვევაში ნაშრომი არ მიიღება);
* პლაგიატის აღმოჩენის შემთხვევაში, UN OHCHR იტოვებს უფლებას, მოხსნას კონკურსანტი კონკურსიდან.

**კონკურსზე ნამუშევრის გამოგზავნით თქვენ ადასტურებთ, რომ:**

* ფლობთ საავტორო უფლებებს, წარდგენილი ნამუშევარი თქვენი შექმნილია;
* UN OHCHR-ს ანიჭებთ უფლებას, საკუთარი შეხედულებისამებრ გამოიყენოს (ავტორის მითითებით) თქვენს მიერ გამოგზავნილი პოსტერი ვებგვერდზე, გამოფენაზე, პუბლიკაციასა და ნებისმიერ სხვა მასალაში.

**ნაშრომების შეფასება და პრიზები**

UN OHCHR-ის წარმომადგენლებისგან შემდგარი ჟიური შეაფასებს საკონკურსო ნაშრომებს და გამარჯვებულს გამოავლენს.

**ნამუშევრები შეფასდება ადამიანის უფლებების (საყოველთაო დეკლარაციაში მოცემული, მონაწილის მიერ შერჩეული მუხლის) შესახებ ინფორმაციის ორიგინალური ვიზუალით გადმოცემით.**

**ასევე მნიშვნელოვანია, პოსტერზე მოცემული ილუსტრაციები იყოს საინტერესოდ, თემასთან შესაბამისად და საზოგადოებისთვის გასაგებად გამოხატული.**

**პრიზები**

* 1 ადგილი - 5000 ლარი (ტექნიკის მაღაზიის სასაჩუქრე ბარათი);
* 2 ადგილი - 3,500 ლარი (ტექნიკის მაღაზიის სასაჩუქრე ბარათი);
* 3 ადგილი - 2000 ლარი (ტექნიკის მაღაზიის სასაჩუქრე ბარათი).

ჟიურის მიერ შერჩეული 10 პოსტერი ავტორის სახელის და გვარის მითითებით განთავსდება გაეროს სოციალურ გვერდებზე, და გამოვიყენებთ სხვადასხვა ღონისძიებების/კამპანიების დროს (ავტორის მითითებით).

**განაცხადის წარდგენის წესები:**

* კონკურსში მიიღება მაღალი რეზოლუციის ციფრული პოსტერი. ფაილი გამოგზავნილი უნდა იყოს JPG და/ან PDF ფორმატში და მისი მოცულობა არ უნდა აღემატებოდეს 5 მეგაბაიტს;
* ნაშრომების შემოტანა შესაძლებელია მხოლოდ ელექტრონულად შემდეგ მისამართზე: Tamar.bekauri@un.org
* წერილის ტექსტში უნდა მიუთითოთ: ავტორის სახელი/გვარი, ასაკი და საკონტაქტო ტელეფონის ნომერი. ასევე, მნიშვნელოვანია წერილობით მიუთითოთ, [ადამიანის უფლებათა საყოველთაო დეკლარაციის რომელ მუხლს](https://www.ohchr.org/EN/UDHR/Documents/UDHR_Translations/geo.pdf) ეხება თქვენს მიერ წარმოდგენილი საკონკურსო პოსტერი.

საკონკურსო ნაშრომების წარდგენის ბოლო ვადაა **20 ნოემბერი 2021.**

**კონკურსის შესხებ დამატებითი კითხვების შემთხვევაში გთხოვთ დაგვიკავშირდეთ:**

*მერი მახარაშვილი, UN OHCHR, 599 500 137*